CELEX: E2004P0007
Language: fi
Date: 2004-09-01 00:00:00
Title: Norjan kuningaskunnan 1. syyskuuta 2004 EFTAn valvontaviranomaista vastaan nostama kanne (Asia E-7/04)

23.12.2004   
            
            
               FI
            
            
               Euroopan unionin virallinen lehti
            
            
               C 319/72
            
         Norjan kuningaskunnan 1. syyskuuta 2004 EFTAn valvontaviranomaista vastaan nostama kanne
   (Asia E-7/04)
   (2004/C 319/14)
   Norjan kuningaskunta, asiamiehinään avustava lakimies Ketil Bøe Moen, yleisen syyttäjän virasto (siviiliasiat), ja neuvonantaja Ingeborg Djupvik, ulkoasiainministeriö (c/o yleisen syyttäjän virasto (siviiliasiat), Oslo), ovat nostaneet 1. syyskuuta 2004 EFTAn tuomioistuimessa kanteen EFTAn valvontaviranomaista vastaan.
   Kantaja vaatii, että tuomioistuin
   
               1.
            
            
               kumoaa 30. kesäkuuta 2004 tehdyn EFTAn valvontaviranomaisen päätöksen 148/04/KOL
            
         
               2.
            
            
               määrää EFTAn valvontaviranomaisen maksamaan oikeudenkäyntikulut.
            
         Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
               —
            
            
               30. päivänä kesäkuuta 2004 tehty EFTAn valvontaviranomaisen päätös 148/04/KOL (jäljempänä ’päätös’) koskee Norjan ympäristöverotoimenpiteitä.
            
         
               —
            
            
               EFTAn valvontaviranomainen totesi päätöksessä mm. että neljä Norjan verotoimenpidettä on ETA-sopimuksen 61 artiklan 1 kohdassa tarkoitettua valtiontukea.
            
         
               —
            
            
               EFTAn valvontaviranomainen määräsi päätöksessä kahden verotoimenpiteen muodostaman tuen perittäväksi takaisin sillä perusteella, että väitetyt tukijärjestelmät muuttuivat uudeksi tueksi 1. tammikuuta 2002.
            
         
               —
            
            
               EFTAn valvontaviranomainen on rikkonut ETA-sopimuksen 61 artiklan 1 kohtaa.
            
         
               —
            
            
               Asianomaiset verotoimenpiteet eivät ole uutta tukea.
            
         
               —
            
            
               Väitetyn tuen perimiselle takaisin hakijoilta ei ole oikeusperustaa.